stanford-oval/wikipedia huggingface dataset:
מלחמת אבנר ויואב
סיום המלחמה

לאחר מכן, יואב ואבישי, אחי עשהאל, רודפים אחר אבנר עד לשקיעה, ומגיעים עד למקום הקרוי גבעת אמה, שבמדבר גבעון, סמוך למקום הקרוי גיח. במהלך מנוסת אבנר, כל שבט בנימין מתקבצים סביבו, והם עולים לראש גבעה אחת, עליה קורא אבנר ליואב להפסיק לרדוף אחריו ולעצור את המלחמה, ויואב מסכים ומורה לאנשיו זאת: ”וַיִּקְרָא אַבְנֵר אֶל יוֹאָב וַיֹּאמֶר הֲלָנֶצַח תֹּאכַל חֶרֶב הֲלוֹא יָדַעְתָּה כִּי מָרָה תִהְיֶה בָּאַחֲרוֹנָה וְעַד מָתַי לֹא תֹאמַר לָעָם לָשׁוּב מֵאַחֲרֵי אֲחֵיהֶם. וַיֹּאמֶר יוֹאָב חַי הָאֱלֹהִים כִּי לוּלֵא דִּבַּרְתָּ כִּי אָז מֵהַבֹּקֶר נַעֲלָה הָעָם אִישׁ מֵאַחֲרֵי אָחִיו. וַיִּתְקַע יוֹאָב בַּשּׁוֹפָר וַיַּעַמְדוּ כָּל הָעָם וְלֹא יִרְדְּפוּ עוֹד אַחֲרֵי יִשְׂרָאֵל וְלֹא יָסְפוּ עוֹד לְהִלָּחֵם” (ספר שמואל ב', פרק ב', פסוקים כ"ז–כ"ח).
אחר המלחמה אבנר וצבאו חזרו למחניים ויואב וצבאו חוזרים לחברון.
מיקום

המלחמה החלה בקרב בין הנערים, שהתרחש בבריכה בגבעון. גבעון מזוהה כיום ככפר אל-ג'יב, הממוקם כ-10 קילומטרים צפונית-מערבית לירושלים. בחפירות שנעשו בכפר, התגלה חלל עגול ועמוק, חצוב בסלע, ומדרגות חצובות היורדות אליו, מה שהיה, ככל הנראה, הבריכה.
זיהויו של מדבר גבעון, אליו ברח אבנר, נתון במחלוקת בין החוקרים. על פי חלק מן החוקרים, ביניהם משה גרסיאל וישעיהו פרס, אין הכוונה לבריכה בגבעון, אלא שבגבע, כפר הנקרא כיום ג'בע, בצפון השומרון, משום שבאזור אל-ג'יב אין אזור שלא ראוי לחקלאות ואין באזורים הסמוכים בעיות גשמים וצחיחות, שיכול להיקרא מדבר, לעומת אזור ג'בע, שם יש שטחים גדולים המיועדים רק למרעה, אך לא לחקלאות. לעומת זאת, חלק מן החוקרים טוענים שגבעון המקראית היא אכן אל-ג'יב, ומדבר גבעון אינו חייב להיות סמוך לגבעון, אלא יכול להיות מרוחק יותר.
יואל אליצור סובר שאין הכוונה לגבעון הנמצא בנחלת בנימין, אלא לגבעון אחרת הנקראת כיום עין סמיה, הנמצאת בנחלת אפרים. צבי אילן חיזק טענה זו, וסבר שחרבת ג'בעיית, שנמצאת בסמוך לעין סמיה, משמרת את שמה של גבעון.
השלכות המלחמה > רצח אבנר

לאחר המלחמה, חזר אבנר למחניים, שם הואשם על ידי איש בושת בכך שלקח את פילגש שאול. אבנר נעלב, והחליט לתמוך בדוד כמלך. הוא ביקש מדוד ליצור שיתוף פעולה ביניהם, ודוד התנה זאת בכך שיחזיר את מיכל, שלוקחה ממנו, אליו. אבנר החזירה, וכשהוא הגיע לחברון, דוד עשה לכבודו משתה.
לאחר המשתה, אבנר הלך לשכנע אנשים נוספים לתמוך בדוד. באותו הזמן, יואב חזר עם צבאו, ועודכן בביקור אבנר. יואב הלך אל דוד, ותמה על כך ששילחו בשלום, משום שיואב חשד באבנר שבא לרגל בחברון ולשכנע את דוד לתמוך בו.
יואב שלח מלאכים, שפגשו את אבנר בבור הסירה, והחזירו אותו לחברון, ללא ידיעת דוד. בחברון, יואב לקח את אבנר הצידה, מתוך נימוק שהוא רוצה לדבר אתו בארבע עיניים, שם רצח אותו, יחד עם אבישי אחיו, כנקמה על כך שהרג את עשהאל אחיו: ”וְיוֹאָב וַאֲבִישַׁי אָחִיו הָרְגוּ לְאַבְנֵר עַל אֲשֶׁר הֵמִית אֶת עֲשָׂהאֵל אֲחִיהֶם בְּגִבְעוֹן בַּמִּלְחָמָה” (ספר שמואל ב', פרק ג', פסוק ל').
במהלך קבירתו והלווייתו של אבנר, מקלל דוד את יואב ואבישי פעמיים, על כך שרצחו את אבנר.
בתרבות ובספרות

הסופר משה שמיר כתב סיפור קצר, שנכלל בספרו "החוט המשולש", על המרדף של עשהאל אחרי אבנר והריגתו כתוצאה מכך. הסיפור נקרא "הרדיפה".
הערות שוליים

↑  ספר שמואל א', פרק ל"א, פסוקים ב'–ו'
↑  ספר שמואל ב', פרק ב', פסוקים ד'–ט'
↑  ספר שמואל ב', פרק ג', פסוק א'
↑  מלבי"ם על שמואל ב ב
↑  ויהי בית שאול: בית שאול המלך, אברהם לבנון, עמוד 134
↑  ספר שמואל ב', פרק ב', פסוקים י"ב–ט"ז
↑  ספר שמואל ב', פרק ב', פסוקים י"ז–י"ט
↑  ספר שמואל ב', פרק ב', פסוקים כ'–כ"ג
1 2  ספר שמואל ב', פרק ב', פסוק ל"ב
↑  ספר שמואל ב', פרק ב', פסוקים ל'–ל"א
↑  ספר שמואל ב', פרק ב', פסוקים כ"ד–כ"ח
↑  ספר שמואל ב', פרק ב', פסוק כ"ט
1 2 3  יצחק מייטליס, על ה'גיח' בדרך 'מדבר גבעון'*
↑  שמואל ב, ב - הקרב בבריכה בגבעון | תורת הר עציון, באתר etzion.org.il
↑  ספר שמואל ב', פרק ג', פסוקים כ"א–כ"ו
↑  מיקום בור הסירה אינו ברור. לדעת חלק מן החוקרים, המקום הוא עין סארה, הממוקם כ-2 קילומטרים צפונית מחברון. לדעת אחרים, המקום הוא סירת אל-בלע, הממוקם כ-4 קילומטרים צפונית מחברון.(מקרא לישראל: שמואל ב / מקרא לישראל : פירוש מדעי למקרא, משה גרינברג ושמואל אחיטוב, עמוד 39)
↑  ספר שמואל ב', פרק ג', פסוק כ"ז
↑  ספר שמואל ב', פרק ג', פסוק ל'
↑  ספר שמואל ב', פרק ג', פסוקים כ"ט–ל'
↑  ספר שמואל ב', פרק ג', פסוק ל"ט
| ספר שמואל |
| --- | --- | --- |
| תקופת עלי הכהן | הולדת שמואל • תפילת חנה • נבואת בית עלי • מלחמת אבן העזר הראשונה • החזרת ארון הברית לישראל והעלאתו לירושלים |  |
| תקופת שמואל הנביא | ארון הברית בשדה פלשתים • קרב מצפה • בקשת המלך • משפט המלך • תוכחת שמואל לעם |  |
| תקופת שאול המלך לפני משיחת דוד | משיחת שאול למלך • מלחמת שאול ונחש העמוני • מלחמת מכמש • יהונתן ויערת הדבש • מלחמת שאול בעמלק |  |
| תקופת שאול המלך לאחר משיחת דוד | משיחת דוד למלך • דוד וגוליית • ניסיונות שאול להמית את דוד • מבחן ראש החודש • בריחת דוד אל אכיש • הטבח בנוב עיר הכהנים • מרדף שאול אחר דוד במדבר יהודה • מפגש דוד ושאול במדבר עין גדי • סיפור נבל הכרמלי • מפגש דוד ושאול בגבעת החכילה • בעלת האוב מעין דור • מלחמת דוד בעמלק • המלחמה בגלבוע |  |
| תקופת דוד המלך בחברון | פילוג ממלכת שאול: בשורת הנער העמלקי • קינת דוד • מלחמת אבנר ויואב • רצח אבנר •  קינת דוד על אבנר • רצח איש בושת |  |
| תקופת דוד המלך בירושלים | כיבוש ירושלים בידי דוד • הקרב בעמק רפאים • העלאת ארון הברית • נבואת נתן • מפיבושת • מלחמת דוד בעמון וארם • מעשה דוד ובת שבע • משל כבשת הרש • מעשה אמנון ותמר • רצח אמנון • האישה החכמה מתקוע • מרד אבשלום • מרד שבע בן בכרי • האישה החכמה מאבל בית מעכה • סיפור רצפה בת איה • שירת דוד • דברי דוד האחרונים • המגפה בימי דוד |  |
| דמויות בולטות | עלי הכהן • אלקנה • חנה • שמואל הנביא • שאול המלך • יהונתן בן שאול • מיכל • דוד המלך • אחימלך בן אחיטוב • אבנר בן נר • נבל הכרמלי • אביגיל • יואב בן צרויה • אבישי בן צרויה • איש בושת • אבשלום • אמנון • תמר • מפיבושת |  |
ממשלת ישראל השתים עשרה

| --- | --- |
 
 צילום משותף של ממשלת ישראל השתים עשרה בראשות לוי אשכול עם נשיא המדינה זלמן שזר, בבית הנשיא בירושלים. יושבים מימין לשמאל - עקיבא גוברין, יוסף אלמוגי, בכור שיטרית, משה חיים שפירא, נשיא המדינה זלמן שזר, ראש הממשלה לוי אשכול, דב יוסף, יוסף בורג וישראל בר יהודה.
 מידע כללי
 22 בדצמבר 1964 – 12 בינואר 1966 (שנה)
 תחום שיפוט:  ישראל 
 ראש ממשלה:  לוי אשכול
 הקבינט הקודם:  ממשלת ישראל האחת עשרה
 הקבינט הבא:  ממשלת ישראל השלוש עשרה
 
ממשלת ישראל השתים עשרה, בראשותו של לוי אשכול, פעלה מ-22 בדצמבר 1964 עד 12 בינואר 1966, בתקופת כהונתה של הכנסת החמישית.
הרכב הכנסת החמישית ערב הקמת הממשלה

| סיעה | ראש הסיעה | מנדטים | מושב | הערות |
| --- | --- | --- | --- | --- |
| מפא"י | לוי אשכול | 41 | קואליציה |  פרש חבר כנסת אחד  מאוחר יותר פרשו שמונה חברי כנסת והקימו את רפ"י |
| חרות | מנחם בגין | 17 | אופוזיציה |  מאוחר יותר התאחדה הסיעה עם המפלגה הליברלית בהקמת גח"ל |
| המפלגה הליברלית |  | 17 | אופוזיציה |  מאוחר יותר פרשו שבעה חברי כנסת והקימו את הליברלים העצמאיים; עשרת חברי הכנסת הנותרים  התאחדו בהמשך עם חרות והקימו את גח"ל |
| מפד"ל | חיים משה שפירא | 12 | קואליציה |  |
| מפ"ם | מאיר יערי, יעקב חזן | 9 | אופוזיציה |  |
| אחדות העבודה-פועלי ציון | יגאל אלון | 8 | קואליציה |  |
| מק"י |  | 5 | אופוזיציה |  מאוחר יותר פרשו שני חברי כנסת והקימו את רק"ח |
| אגודת ישראל | יצחק מאיר לוין | 4 | אופוזיציה |  |
| פא"י | קלמן כהנא | 2 | קואליציה |  |
| שיתוף ואחווה |  | 2 | קואליציה |  |
| קידמה ופיתוח |  | 2 | קואליציה |  |
| סיעת יחיד | יונה כסה | 1 | אופוזיציה |  פרש ממפא"י |
סיעות הקואליציה

| סיעה | מנדטים | משרדי השרים | משרדי סגני השרים | תחילת חברות בממשלה | סיום חברות | הערות |
| --- | --- | --- | --- | --- | --- | --- |
| מפא"י | 41 | משרד ראש הממשלה, משרד הביטחון,  משרד האוצר, משרד המסחר והתעשייה,  משרד הדואר, משרד החוץ,  משרד החינוך והתרבות, משרד החקלאות  משרד המשטרה, משרד המשפטים,  משרד הפיתוח, משרד השיכון,  משרד התיירות | משרד הביטחון,  משרד החינוך והתרבות | 22 בדצמבר 1964 | 12 בינואר 1966 |  |
| מפד"ל | 12 | משרד הבריאות, משרד הפנים,  משרד הדתות, משרד הסעד | משרד הפנים,  משרד הבריאות | 22 בדצמבר 1964 | 12 בינואר 1966 |  |
| אחדות העבודה-פועלי ציון | 8 | משרד העבודה, משרד התחבורה |  | 22 בדצמבר 1964 | 12 בינואר 1966 |  |
| פא"י | 2 |  | משרד החינוך והתרבות | 22 בדצמבר 1964 | 12 בינואר 1966 |  |
| שיתוף ואחווה | 2 |  |  | 22 בדצמבר 1964 | 12 בינואר 1966 | הייתה חברה בקואליציה ללא ייצוג  בממשלה |
| קידמה ופיתוח | 2 |  |  | 22 בדצמבר 1964 | 12 בינואר 1966 | הייתה חברה בקואליציה ללא ייצוג  בממשלה |
67 ח"כים במשך כל תקופת הממשלה השתים עשרה (22 בדצמבר 1964 - 12 בינואר 1966).
הרכב הממשלה

הממשלה מנתה עם כינונה 16 שרים, בהרכב זהה לממשלת ישראל האחת עשרה בעת סיום תפקידה. מספר השרים נשמר לאורך כהונתה, כאשר במהלכה היו שני חילופים: משה כרמל החליף את ישראל בר יהודה שנפטר, וחיים יוסף צדוק החליף את יוסף אלמוגי, שהתפטר ועבר לרפ"י.
| 0 | 1 | 2 | 3 | 4 | 5 | 6 | 7 |
| --- | --- | --- | --- | --- | --- | --- | --- |
|  | מפא"י |  | מפד"ל |  | אחדות העבודה - פועלי ציון |  | פועלי אגודת ישראל |
פער בין כהונותיהם של שרים שונים באותו המשרד, משמעו מילוי מקום על ידי ראש הממשלה
| משרד> שרי הממשלה | שר> שרי הממשלה | שר> שרי הממשלה | מפלגה> שרי הממשלה | מפלגה> שרי הממשלה | כהונה> שרי הממשלה |
| --- | --- | --- | --- | --- | --- |
| משרד ראש הממשלה |  | ראש הממשלה לוי אשכול |  | מפא"י | 22 בדצמבר 1964 - 12 בינואר 1966 |
| משרד הביטחון |  | ראש הממשלה לוי אשכול |  | מפא"י | 22 בדצמבר 1964 - 12 בינואר 1966 |
| סגן ראש הממשלה |  | סגן ראש הממשלה אבא אבן |  | מפא"י | 22 בדצמבר 1964 - 12 בינואר 1966 |
| משרד האוצר |  | פנחס ספיר |  | מפא"י | 22 בדצמבר 1964 - 12 בינואר 1966 |
| משרד המסחר והתעשייה |  | פנחס ספיר |  | מפא"י | 22 בדצמבר 1964 - 25 במאי 1965 |
| משרד המסחר והתעשייה |  | חיים יוסף צדוק |  | מפא"י | 25 במאי 1965 - 12 בינואר 1966 |
| משרד הבריאות |  | חיים משה שפירא |  | מפד"ל | 22 בדצמבר 1964 - 12 בינואר 1966 |
| משרד הפנים |  | חיים משה שפירא |  | מפד"ל | 22 בדצמבר 1964 - 12 בינואר 1966 |
| משרד הדואר |  | אליהו ששון |  | מפא"י | 22 בדצמבר 1964 - 12 בינואר 1966 |
| משרד הדתות |  | זרח ורהפטיג |  | מפד"ל | 22 בדצמבר 1964 - 12 בינואר 1966 |
| משרד החוץ |  | גולדה מאיר |  | מפא"י | 22 בדצמבר 1964 - 12 בינואר 1966 |
| משרד החינוך והתרבות |  | זלמן ארן |  | מפא"י | 22 בדצמבר 1964 - 12 בינואר 1966 |
| משרד החקלאות |  | חיים גבתי |  | מפא"י | 22 בדצמבר 1964 - 12 בינואר 1966 |
| משרד המשטרה |  | בכור-שלום שטרית |  | מפא"י | 22 בדצמבר 1964 - 12 בינואר 1966 |
| משרד המשפטים |  | דב יוסף |  | מפא"י | 22 בדצמבר 1964 - 12 בינואר 1966 |
| משרד הסעד |  | יוסף בורג |  | מפד"ל | 22 בדצמבר 1964 - 12 בינואר 1966 |
| משרד העבודה |  | יגאל אלון |  | אחדות העבודה - פועלי ציון | 22 בדצמבר 1964 - 12 בינואר 1966 |
| משרד הפיתוח |  | יוסף אלמוגי |  | מפא"י | 22 בדצמבר 1964 - 25 במאי 1965 |
| משרד הפיתוח |  | חיים יוסף צדוק |  | מפא"י | 25 במאי 1965 - 12 בינואר 1966 |
| משרד השיכון |  | יוסף אלמוגי |  | מפא"י | 22 בדצמבר 1964 - 25 במאי 1965 |
| משרד השיכון |  | ראש הממשלה לוי אשכול |  | מפא"י | 25 במאי 1965 - 12 בינואר 1966 |
| משרד התחבורה |  | ישראל בר-יהודה |  | אחדות העבודה - פועלי ציון | 22 בדצמבר 1964 - 4 במאי 1965 |
| משרד התחבורה |  | משה כרמל |  | אחדות העבודה - פועלי ציון | 4 במאי 1965 - 12 בינואר 1966 |
| משרד התיירות |  | עקיבא גוברין |  | מפא"י | 22 בדצמבר 1964 - 12 בינואר 1966 |
סגני השרים
| משרד הביטחון |  | שמעון פרס |  | מפא"י | 23 בדצמבר 1964 - 25 במאי 1965 |
| משרד הבריאות |  | יצחק רפאל |  | מפד"ל | 23 בדצמבר 1964 - 22 בנובמבר 1965 |
| משרד הבריאות |  | ישראל שלמה בן-מאיר |  | מפד"ל | 22 בנובמבר 1965 - 12 בינואר 1966 |
| משרד הפנים |  | ישראל שלמה בן-מאיר |  | מפד"ל | 23 בדצמבר 1964 - 12 בינואר 1966 |
| משרד החינוך והתרבות |  | קלמן כהנא |  | פועלי אגודת ישראל | 23 בדצמבר 1964 - 12 בינואר 1966 |
הרכב הממשלה > חילופי שרים

| השר היוצא | סיעה | משרד | עילת סיום התפקיד | תאריך סיום התפקיד | השר המחליף | סיעה | תאריך כניסה לתפקיד |
| --- | --- | --- | --- | --- | --- | --- | --- |
| ישראל בר יהודה | אחדות העבודה-פועלי ציון | משרד התחבורה | פטירה | 4 במאי 1965 | משה כרמל | אחדות העבודה-פועלי ציון | 30 במאי 1965 |
| יוסף אלמוגי | מפא"י | משרד השיכון | פרישה מהסיעה | 23 במאי 1965 | לוי אשכול | מפא"י | 31 במאי 1965 |
| יוסף אלמוגי | מפא"י | משרד הפיתוח | פרישה מהסיעה | 25 במאי 1965 | חיים יוסף צדוק | מפא"י | 31 במאי 1954 |
| פנחס ספיר | מפא"י | משרד המסחר והתעשייה | מסירת התיק לשר במשרה מלאה | 25 במאי 1965 | חיים יוסף צדוק | מפא"י | 25 במאי 1965 |
| יצחק רפאל | מפד"ל | סגן שר במשרד הבריאות | התפטרות | 22 במרץ 1965 | ישראל שלמה בן-מאיר | מפד"ל | 24 במרץ 1965 |
| שמעון פרס | מפא"י | סגן שר במשרד הביטחון | פרישה מהסיעה | 25 במאי 1965 | לא מונה מחליף |  |  |
| קלמן כהנא | פועלי אגודת ישראל | סגן שר במשרד החינוך | התפטרות | 22 בנובמבר 1965 | לא מונה מחליף (כיהן סגן שר נוסף במשרד) |  |  |
מלטה באירוויזיון לרוקדים צעירים

| --- | --- |
 מדינה:  מלטה מלטה
 רשת שידור:  PBS
 השתתפות ראשונה:  צ'כיה פלזן, 2015
 זכיות:  0
 השתתפויות:  2 (0 גמר)
 היעדרויות:  0
 אירוח האירוויזיון:  לא אירחה
 השתתפות אחרונה:  צ'כיה פראג, 2017
 
מלטה נטלה חלק באירוויזיון לרוקדים צעירים פעמיים בלבד, ב-2015 וב-2017.
הרקדנים והריקודים שייצגו את מלטה באירוויזיון לרוקדים צעירים

| שנה | אמן | ריקוד | כוריאגרף | חצי גמר | גמר |
| --- | --- | --- | --- | --- | --- |
| 2015 | אנטיה זאמיט | "Tiċrita - Tear Apart" | דוריאן מליה | - | לא העפילה לדואט הגמר |
| 2017 | דניס בוטיגיג | "Q.W." | ג'ולין טאבונה | - | לא העפיל לדואט הגמר |
ראו גם

האירוויזיון לרוקדים צעירים
מלטה באירוויזיון
הערות שוליים

↑  "Denise Buttigieg will be representing Malta in the Eurovision Young Dancers 2017". TVM. 29 ביולי 2017. {{cite web}}:  (עזרה)
מקרא משוכתב

מקרא משוכתב (Rewritten Bible) או סיפור מקראי משוכתב הוא סוגה ספרותית שהייתה נפוצה בתקופת בית שני. ייחודה בכך שהסופרים השונים כותבים את המקרא מחדש בפרפרזה. גזה ורמש (Geza Vermes), שהיה הראשון לעמוד על טיבה של סוגה זו, מגדיר אותה כסיפור שעוקב אחר הרצף המקראי אבל כולל גם תוספות והרחבות רבות. יעקב כדורי (ג'יימס קוגל) סבור כי מאחורי השכתוב המקראי עומד לעיתים קרובות גם רקע פרשני. כלומר, השכתוב לא נעשה מתוך דחף יצירתי סתמי אלא מתוך רצון לפרש  את סיפורי המקרא. הגדרתה של סוגה זו היא הגדרה מודרנית, ואין משמעותה שהכותבים של הספרים השונים מסוגה זו ראו את עבודתם כבעלת מצע ומאפיינים משותפים לספרים האחרים מאותה סוגה.[דרוש מקור]
בשיטה זו המחבר מנסח מחדש את המקרא בסגנונו הוא ובתוך כך הוא מפרש מילים קשות, ממלא פערים בסיפור המקראי, ומשלב אגדות שונות ברצף הסיפור. לסוגה זו משויכים החיבורים הבאים: ספר היובלים, החלקים הראשונים של קדמוניות היהודים ליוסף בן מתתיהו, קדמוניות המקרא, המגילה החיצונית לבראשית, דברי הימים של משה רבנו וכן ספר הישר המאוחר.
דוגמה לכך ניתן להביא מספר הישר המשכתב את ספר בראשית, פרק ד', פסוק ח': "וַיֹּאמֶר קַיִן אֶל הֶבֶל אָחִיו וַיְהִי בִּהְיוֹתָם בַּשָּׂדֶה וַיָּקָם קַיִן אֶל הֶבֶל אָחִיו וַיַּהַרְגֵהוּ", סיפור זה קצר וסתום. לא נאמר כלל מה אמר קין להבל ומהו המעשה שאירע בשדה שהוביל לרצח. הפרשנים והמדרשים השונים מתמודדים עם הקושי כל אחד על פי דרכו. וכך מתמודד עמו ספר הישר:
ויהי מימים ויצאו קין והבל אחיו בשדה ביום לעשות מלאכתם 

ויהיו שניהם בשדה ויהי קין עובד וחורש אדמתו והבל רועה צאנו

ויעבור הצאן על מקום החרישה אשר חרש קין בארץ ויחר לקין מאד על הדבר הזה

ויגש קין אל הבל אחיו בחמתו ויאמר אליו מה לי ולך כי באת אתה וצאנך לעבור ולרעות בכל ארצי

ויען גם הבל את קין אחיו ויאמר אליו מה לי ולך אשר תאכל את פרי צאני ולובש את צמרם

ועתה הסר מעליך את צמרי אשר לבשת ושלם את פרים ואת בשרם אשר אכלת

ויהי כאשר תעשה את הדבר הזה גם אנכי אצא מארצך כאשר אמרת או אעוף בשמים אם אוכל
ספר הישר אינו מביא את הפסוק כלשונו ומפרשו כפי שעושים מדרשי אגדה, אלא נוקט בדרך אחרת: הוא מרחיב ומשכתב את הכתוב, מציע את הדברים בפרפרזה משלו ומשלב מסורת אגדה המשלימה את הפערים שהותיר המספר המקראי.
לקריאה נוספת

Geza Vermes, Scripture and Tradition in Judaism, Leiden 1973
עלי יסיף, סיפור העם העברי, עמ' 64-58, ירושלים תשנ"ד
יהושע לוינסון, הסיפור שלא סופר, אמנות הסיפור המקראי המורחב במדרשי חז"ל, ירושלים תשס"ה
מלטדאון אוטיסטי

מלטדאון אוטיסטי (Autistic meltdown "התמוטטות") הוא תגובה עוצמתית ובלתי נשלטת לסיטואציה מציפה, שקיימת אצל חלק מהאוטיסטים. המלטדאון מתבטא כהתפרצות רגשית אינטנסיבית ועשוי לכלול בכי, צעקות, אגרסיביות או פגיעה עצמית. מלטדאון נובע ממצוקה שעשויה להיגרם כתוצאה משינויים לא צפויים, מסיטואציות חברתיות מסוימות, או מהצפה חושית. בעוד שהעוצמה והתדירות של מלטדאון יכולה להשתנות, הבנת הטריגרים ויישום אסטרטגיות התמודדות יכולים לעזור לנהל ולהקל על חייהם של אוטיסטים ועל סביבתם. מלטדאון אוטיסטי ושאטדאון אוטיסטי יכולים להוביל לשחיקה אוטיסטית.
רקע

אוטיזם, הפרעה על רצף האוטיזם או הספקטרום האוטיסטי הם שונות נוירולוגית הנגרמת משילוב של גורמים סביבתיים, תורשתיים וגנטיים. זוהי תסמונת קלינית המתאפיינת בקשיים שונים בתחום הקשרים הבין-אישיים, בתחום החברתי, השפתי והתקשורתי. מאפיינים נוספים שבדרך כלל מופיעים אצל אוטיסטים הם התנהגות סטראוטיפית וחזרתית, תחומי עניין מצומצמים ובעיות בוויסות החושי ובוויסות הרגשי.
אוטיסטים עשויים להתנהג בצורה שלא תמיד נראית קשורה לגמרי להבדל בגירוי התחושתי, על אף שעודף הגירויים הוא הגורם המרכזי להתנהגות. אדם שמתקשה לעבד מידע חושי עלול לחוות הצפה חושית, כך שגירויים רבים מדי עלולים לגרום ללחץ, לחרדה ואף לכאב פיזי. ההצפה החושית עשויה לגרום לסימני מצוקה, לחוסר יכולת לתקשר, ואף למלטדאון.
גם שאטדאון, בדומה למלטדאון, הוא סוג נוסף של תגובה להצפה חושית. השאטדאון מאופיין בנסיגה זמנית מאינטראקציה חברתית והוא כולל ירידה ביכולות התקשורתיות והקוגניטיביות. בניגוד למלטדאון, שמתבטא לעיתים קרובות כהתפרצות רגשית אינטנסיבית, שאטדאון מתבטא בנסיגה פנימה, כאשר הפרט הופך ללא-תקשורתי ונדמה כמנותק. שאטדאון בדרך כלל נגרם כתוצאה מעומס חושי, מתשישות חברתית או ממצוקה רגשית, והוא משמש כמנגנון התמודדות אצל אוטיסטים עם מצוקה שהם חשים עקב ההצפה. במהלך השאטדאון, האדם עשוי להתקשות לעבד מידע, לקבל החלטות או לתקשר עם אחרים. השאטדאון עשוי להשתנות במשכו ובעוצמתו, ולהימשך בין דקות ספורות למספר שעות.
אינטראקציות חברתיות ואירועים המוניים יכולים להיות מתישים בעבור אוטיסטים, ולהוביל להצפה חושית או לתגובות כמו מלטדאון או שאטדאון. לכן, הקפדה על זמן שבו האדם נמצא לבדו חשובה לתחושת הרווחה של אוטיסטים רבים.
הערות שוליים

↑  Meltdowns - a guide for all audiences, www.autism.org.uk
↑  Meltdowns and shutdowns, Ambitious about Autism
↑  Autistic Meltdowns and How to Avoid Them, Verywell Health
↑  Nicole, Meltdowns & Calming Techniques in Autism, Autism Research Institute, ‏2022-06-28
1 2  Ruth Monk, Andrew J. O. Whitehouse, Hannah Waddington, The use of language in autism research, Trends in Neurosciences 45, 2022-11-01, עמ' 791–793 doi: 10.1016/j.tins.2022.08.009
↑  אוטיזם, באתר GOV.IL
↑  Neurodiversity and the Benefits of Autism | Psychology Today, www.psychologytoday.com
↑  Introduction to Autism, Part 5: Neurodiversity (What is it and why do we care?), Reframing Autism, ‏2021-12-06
↑  Darko Sarovic, A Unifying Theory for Autism: The Pathogenetic Triad as a Theoretical Framework, Frontiers in Psychiatry 12, 2021-11-16, עמ' 767075 doi: 10.3389/fpsyt.2021.767075
↑  cchiaro, The Challenges Students with Autism Face, Graduate Programs for Educators, ‏2021-01-29
↑  Common Challenges, Autism Tasmania
↑  Riley Buijsman, Sander Begeer, Anke M. Scheeren, 'Autistic person' or 'person with autism'? Person-first language preference in Dutch adults with autism and parents, Autism: The International Journal of Research and Practice 27, 2023-04, עמ' 788–795 doi: 10.1177/13623613221117914
↑  ג'ני בלו, אל תלכו סחור סחור, תקראו לנו אוטיסטים!, באתר שווים, ‏2022-10-02
↑  מדוע אני סולד מכינויי ״אדם עם…״ – אס"י – פעילי הקהילה האוטיסטית בישראל
↑  אוטיסט או ״על רצף האוטיזם״? – אס"י – פעילי הקהילה האוטיסטית בישראל
↑  ד"ר איילת אביטל־מגן, אוטיזם: תשובות להרבה שאלות, באתר כללית, ‏2018
↑  CDC, Basics About Autism Spectrum Disorder (ASD) | NCBDDD | CDC, Centers for Disease Control and Prevention, ‏2022-12-09
↑   כנס חקר המוח האוטיסטי: ד״ר מרדכי בן חמו, סרטון בערוץ "כלכליסט", באתר יוטיוב (אורך: 25:31 דקות), 13 ביוני 2021
↑  ftadmin, Sensitivity Differences In Autism: Sensory Overload | Carmen B. Pingree, The Carmen B. Pingree Autism Center of Learning, ‏2021-02-18
↑  Sensory differences - a guide for all audiences, www.autism.org.uk
↑  Gillingham, G. (1995) Autism Handle with Care! Understanding and Managing Behavior of Children and Adults with Autism. Future Education Inc., Arlington. - References - Scientific Research Publishing, www.scirp.org
↑  Wayback Machine, web.archive.org
↑  Claire Delano BA, Autism Shutdown: The Causes and How to Manage It, Autism Parenting Magazine, ‏2021-07-29
↑  mmorran1, Autistic Shutdowns: A Guide for Neurodivergent Adults, My Soul Balm, ‏2022-01-11
↑  Meltdown and shutdown of autistic people, autismwestmidlands, ‏2019
↑  Emma Fox, Autism 101: What are autistic shutdowns?, The Autisphere, ‏2021-01-21
↑  What are Autistic Shutdowns? (adults and kids), A Day in our Shoes, ‏2023-03-31
↑  Loneliness, www.autism.org.uk
↑  Understanding Why Autistic People Need Alone-Time, Autism Awareness, ‏2022-02-23
↑  Reasons Why Autistic People Need Alone Time, Overcomers Counseling
מיניות ויחסי מין במהלך ההיריון

הריון הוא תקופה של שינויים פסיכולוגיים, פיזיים והורמונליים אשר בשילוב עם השפעות תרבותיות, חברתיות, דתיות ורגשיות, משפיעים על מיניות האישה ועל פעילותה המינית.
שינויים אלו משפיעים על המיניות באופן אינדיבידואלי כאשר הדבר משתנה מאישה לאישה ולאורך שלבי ההיריון. באופן כללי, רוב הזוגות מדווחים על ירידה בפעילות המינית במהלך ההיריון בהשוואה לתקופות שלפניו ואחריו .
השינויים הפסיכולוגיים-השינויים הקשורים לפחדים וחרדות לשלום העובר הם השינויים המשמעותיים ביותר המשפיעים על מיניות האישה בהריון. כ-50% מהנשים שציינו כי תדירות יחסי המין פחתה בהריון ציינו כי הסיבה לכך היא חששן לשלום העובר, כאשר חלקן אף הביעו סלידה מוחלטת.
שינוי פסיכולוגי נוסף המשפיע על המיניות הוא השינוי בדימוי העצמי. נמצא קשר חזק בין החשק המיני לבין ה-BMI של האישה. חלק מהנשים חשות שהן מאבדות את גזרתן, וכתוצאה מכך הן עלולות להירתע מפעילות מינית בשל ההרגשה שהן אינן נחשקות. לעומתן ישנן נשים המעוניינות דווקא בפעילות מינית בתדירות גבוהה מהרגיל כחיזוק לכך שבני זוגן עדיין אוהבים אותן ונמשכים אליהן.
שינויים במהלך ההיריון > שינויים פיזיולוגיים

במהלך ההיריון השדיים גדלים והופכים לרגישים מאוד בתחילת ההיריון. בנוסף גוברת תחושת העייפות וקיימות בחילות, הקאות, צרבות וכאבי גב. תחושות אלה משפיעות על המיניות בכך שנשים שסובלות מבחינה פיזית החשק המיני שלהן נפגע. לעומתן בקרב נשים אשר מרגישות מצוין וחשות אושר מהריונן החשק המיני גובר.
שינויים במהלך ההיריון > שינויים הורמונליים

עקב העלייה ברמות ההורמונים קיימים מצבי רוח משתנים אצל האישה המשפיעים על החשק המיני כגון: אושר, עצב, כעס, חששות וכדומה, כאשר לכל אחד ממצבי הרוח השפעה על המיניות. נמצא כי גם בקרב הגברים חלים שינויים פסיכולוגיים המשפיעים על המיניות. הגבר מתמודד עם תשוקה לאישה בעלת גוף שונה ובנוסף חלק מהגברים, כמו הנשים, מתמודדים עם חששות, דאגות, חרדות, ולפעמים תחושת דיכאון לקראת המעבר להורות אשר משפיעים על החשק המיני שלהם בתקופה זו.
קיום יחסי מין והסכנה לעובר

עד לשנים האחרונות התשובה לשאלה האם קיום יחסי מין במהלך ההיריון מסכן את העובר התבססה על אינטואיציה, השקפת עולם וחינוך. בשנים האחרונות נושא זה נחקר בצורה מדעית מבוקרת. רוב החוקרים לא מצאו כל נזק בריאותי מקיום יחסי מין לאורך כל ההיריון, בתנאי שההיריון תקין ואין המלצה רפואית אחרת. העובר מוגן על ידי מי השפיר ושרירי הרחם והבטן ועל כן לא נשקפת לו סכנה. כמו כן נמצא כי לאורגזמה אין כל השפעה על העובר, על תחושותיו ועל התפתחותו.
קיום יחסי מין בהריון

בשל גדילת הבטן קיום יחסי המין נעשה מורכב מבחינה טכנית במהלך ההיריון. עם זאת קיימות דרכים לקיום יחסי מין וניתן למצוא חלופות הנוחות לאם ולעובר.קיימת שונות רבה בין שלושת שלישי ההיריון מבחינת המיניות והפעילות המינית.
קיום יחסי מין בהריון > השליש הראשון- שבועות 0–15

במהלך השליש הראשון נשים רבות מצהירות על ירידה משמעותית בחשק המיני בהשוואה לתקופה שלפני ההיריון ואחריו. הסיבות לכך הן בעיקר השינויים הפיזיים, הפסיכולוגיים וההורמונליים אשר באים לידי ביטוי במיוחד בשליש זה. נוסף, קיים מיתוס הקושר בין קיום יחסי מין בזמן ההיריון להפלות ובשל כך נשים חוששות יותר, בעיקר בשליש הראשון. במחקרים רבים נמצא כי אין קשר בין קיום יחסי מין לבין הפלה. ההפלות המוקדמות קשורות בדרך כלל לבעיות כרומוזומליות (גנטיות) או לבעיות אחרות בהתפתחות ההיריון.
קיום יחסי מין בהריון > השליש השני- שבוע 16–28

בשליש השני הסימפטומים האופייניים לשליש הראשון נעלמים, האישה יציבה יותר מבחינה רגשית, אנרגטית יותר ועדיין לא מרגישה מוגבלת פיזית. בשל כך לרוב הנשים החשק המיני חוזר לנורמה ורוב הזוגות מדווחים שתדירות יחסי המין חזרה להיות כפי שהייתה לפני ההיריון. בקרב חלק מהנשים החשק המיני אפילו גובר בתקופה זאת, בשל העלייה ברמת ההורמונים, הנרתיק הלח יותר והאזורים הארוגניים שנהנים מאספקת דם מוגברת שמעצימה את תחושת האורגזמה. בנוסף, הבטן עדיין לא גדולה מדי ולכן לא מפריעה לפעילות המינית.